Tërmeti në Mal të Zi

Tërmeti i 1979-ës në Mal të Zi ishte tërmeti më shkatërrues në territorin e sotëm të Malit të Zi, atëherë pjesë e RSF të Jugosllavisë.(Montenegrin): Crnogorski zemljotres ukroćen u Skoplju, Vijesti

 Tërmeti 
Tërmeti, që ishte 7.0 në shkallën Rihter dhe IX Earthquake: The Conservation of the Historic Monuments and Art Treasures, 1984, UNESCO në shkallën e Merkalit, ndodhi rreth 15 km nga bregdeti i Mali të Zi ndërmjet Tivarit dhe Ulqinit, më 15 prill 1979 në ora 06:19  ose 06:30 UTC (07:19 ose 07:30 në kohën lokale). Dridhja zgjati për dhjetë sekonda dhe është ndjerë kryesisht përgjatë bregdetit malazez dhe atij shqiptar.

 Dëmi 
Qyteti i vjetër i Budvës, një nga trashëgimitë kulturore të Malit të Zi, u shkatërruar rëndë. Nga 400 ndërtesa në Qytetin e vjetër të Budvës, 8 mbetën të padëmtuar nga tërmeti. Bedenet e shekullit 15 të qytetit të vjetër u dëmtuan gjithashtu rëndë. Manastiri Praskvica, i vendosura në mes Miloçerit dhe Shën Stefanit në Komunën e Budvës, vuajti në masë të madhe.

Muret rrethuese të Tivarit të vjetër kishin pësuar shumë pak dëme nga tërmeti, në krahasim me Akuaduktin e Tivarit i cili u shkatërrua plotësisht. Herceg Novi, qyteti më i ri në bregdetin e Malit të Zi, pësoi dëme të rënda.

Kalaja e Ulqinit, një tjetër trashëgimi kulturore e Malit të Zi, u shkatërruar pothuajse tërësisht. Kulla shekullore e Balshajve në Ulqin gati u shemb si pasojë e tërmetit.

Më shumë se 450 fshatra janë rrafshuar me tokë. Përveç kësaj, shumë fshatra në rajonet e Crmnicës, Gërbalit, Krajës dhe Pashtroviqit ishin në rrezik të kolapsit total. Më tej në brendësi të Malit të Zi: Cetina, Danilovgradi, Nikshiqi dhe kryeqyteti i Malit të Zi Titogradi (sot Podgorica) u dëmtuan në masë të vogël.

Sipas një raporti të UNESCO-s në vitin 1984, një total prej 1,487 objektesh janë dëmtuar, gati gjysma e të cilave përbëhej nga ekonomi familjare dhe një tjetër dyzet për qind e përbërë nga kisha dhe pronat e tjera të shenjta. Vetëm tridhjetë për qind e 1,487 objekteve të dëmtuara janë shkatërruar tërsisht. Deri në fund të katastrofës, 101 njerëz kishin vdekur në Mal të Zi dhe 35 në Shqipëri dhe mbi 100,000 njerëz kanë mbetur pa strehë.
Shiko dhe
 Tërmeti

Referimit

 Lidhje të jashtme 
 Video pas tërmetit (YouTube)

Kategoria:Tërmet
Kategoria:Ulqin
Kategoria:Tërmete në Shqipëri